CELEX: C2007/297/47
Language: lt
Date: 2007-12-08 00:00:00
Title: Byla C-457/07 2007 m. spalio 9 d. pareikštas ieškinys byloje Europos Bendrijų Komisija prieš Portugalijos Respubliką

8.12.2007   
            
            
               LT
            
            
               Europos Sąjungos oficialusis leidinys
            
            
               C 297/29
            
         2007 m. spalio 9 d. pareikštas ieškinys byloje Europos Bendrijų Komisija prieš Portugalijos Respubliką
   
   (Byla C-457/07)
   (2007/C 297/47)
   Proceso kalba: portugalų
   Šalys
   
      Ieškovė: Europos Bendrijų Komisija, atstovaujama S. Pardo Quintillán ir P. Andrade
   
      Atsakovė: Portugalijos Respublika
   Ieškovės reikalavimai
   
               —
            
            
               Pripažinti, kad Portugalijos Respublika neįvykdė 2005 m. lapkričio 10 d. Teisingumo Teismo (pirmoji kolegija) sprendimo, paskelbto byloje C-432/03, Komisija prieš Portugalijos Respubliką;
            
         
               —
            
            
               Priteisti iš Portugalijos Respublikos 37 400 eurų dydžio delspinigius už kiekvieną dieną iki tol, kol ji įvykdys minėtą sprendimą;
            
         
               —
            
            
               Paskirti Portugalijos Respublikai 5 280 eurų dydžio baudą už kiekvieną dieną nuo 2005 m. lapkričio 10 d., t. y. datos, kai buvo paskelbtas pažeidimą konstatuojantis sprendimas, iki tol, kol Portugalijos valstybė įvykdys sprendimą arba iki tol, kol Teisingumo Teismas priims sprendimą pagal EB 228 straipsnį;
            
         
               —
            
            
               Priteisti iš Portugalijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Komisija mano, kad Portugalijos Respublika ir toliau riboja patekimą į rinką reikalaudama naujų statybos medžiagų, kurioms nenustatytos techninės specifikacijos ar kurios abipusiškai nepripažintos, išankstinio patvirtinimo, kad būtų patvirtintas tos medžiagos tinkamumas konkrečiam naudojimui. Be to, Portugalijos Respublika ir toliau riboja patekimą į rinką dėl to, kad ji nepripažįsta kitose valstybėse narėse naujoms medžiagoms, kurioms nenustatytos techninės specifikacijos, išduotų sertifikatų lygiavertiškumo, nors pripažinimo prašė ūkio subjektai, kurie nėra gamintojai ar jų atstovai.
   Portugalijos teisės aktuose ir toliau nenurodomi kriterijai, kuriuos turi taikyti administracija vertindama patvirtinimo prašymus, kad būtų išvengta savavaliavimo. Kai techninių specifikacijų nėra, Portugalijos įstatymas numato kriterijus, kurie turi būti taikomi pripažinimo sprendimuose ir kurie yra subjektyvūs bei diskriminuojantys.
   Portugalijos Respublika dar nepriėmė priemonių, kurių ji turėjo imtis ūkio subjektų, kuriems buvo taikomas EB 28 ir 30 straipsniams prieštaraujantis įstatymas, atžvilgiu.